Ehdotus: neuvoston asetus yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun asetuksen (EY) N:o 1782/2003 muuttamisesta /* KOM/2008/0247 lopull. - CNS 2008/0088 */





[pic] | EUROOPAN YHTEISÖJEN KOMISSIO | Bryssel 8.5.2008 KOM(2008) 247 lopullinen 2008/0088 (CNS) Ehdotus: NEUVOSTON ASETUS yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun asetuksen (EY) N:o 1782/2003 muuttamisesta (komission esittämä) PERUSTELUT 1. Ehdotuksen tausta - Ehdotuksen perustelut ja tavoitteet Neuvoston asetuksen (EY) N:o 1782/2003 138 artiklan mukaan oikeus suoriin tukiin edellyttää, että eläin merkitään ja rekisteröidään asetuksen (EY) N:o 1760/2000 mukaisesti. Asetuksen (EY) N:o 1760/2000 7 artiklan 1 kohdan toisen luetelmakohdan mukaan kunkin eläinten pitäjän on ilmoitettava toimivaltaiselle viranomaiselle jäsenvaltion vahvistaman ajan kuluessa, joka on vähintään kolme päivää ja enintään seitsemän päivää, kaikki eläinten siirrot tilalle ja tilalta sekä kaikki tilalla tapahtuvat eläinten syntymät ja kuolemat sekä näiden tapahtumien päivämäärät. Ehdotuksen tarkoituksena on asetuksen (EY) N:o 1782/2003 138 artiklaa muuttamalla selkiyttää naudanlihapalkkioiden saamiseen liittyvän eläinten merkintä- ja rekisteröintivelvoitteen soveltamisalaa. Ehdotetun muutoksen seurauksena eläin katsottaisiin tukikelpoiseksi, kun asetuksen (EY) N:o 1760/2000 7 artiklan 1 kohdan toisessa luetelmakohdassa säädetyt tiedonantovelvoitteet on täytetty viimeistään eläimen pitoajan alussa. Tämä muutos koskee ainoastaan palkkiokelpoisuuden vahvistamista. Se ei vaikuta eläinten jäljitettävyyteen, koska viljelijät velvoitetaan edelleen noudattamaan kaikkia asetuksessa (EY) N:o 1760/2000 säädettyjä merkintä- ja rekisteröintivelvoitteita. Koska viitekausi kyseisten palkkioiden hallinnoimisessa on kalenterivuosi, muutosta olisi sovellettava 1. päivästä tammikuuta 2008 alkaen, jotta se koskisi kaikkia maksuja koko kalenterivuonna 2008. - Yleinen tausta Asetuksen (EY) N:o 1782/2003 68 artiklassa säädetään, että naudanlihapalkkioiden osalta jäsenvaltioiden viljelijöille myöntämät lisätuet myönnetään mainitun asetuksen IV osaston 12 luvussa säädettyjen edellytysten mukaisesti. Saman asetuksen 138 artiklassa säädetään, että oikeus IV osaston 12 luvun mukaisiin suoriin tukiin edellyttää, että eläin merkitään ja rekisteröidään asetuksen (EY) N:o 1760/2000 mukaisesti. Asetuksen (EY) N:o 1760/2000 7 artiklan 1 kohdan toisessa luetelmakohdassa säädetään, että kunkin eläinten pitäjän on ilmoitettava toimivaltaiselle viranomaiselle jäsenvaltion vahvistaman ajan kuluessa, joka on vähintään kolme päivää ja enintään seitsemän päivää, kaikki eläinten siirrot tilalle ja tilalta sekä kaikki tilalla tapahtuvat eläinten syntymät ja kuolemat sekä näiden tapahtumien päivämäärät. Sen, että toimivaltaiselle viranomaiselle ei toimiteta asetuksessa (EY) N:o 1760/2000 säädetyssä määräajassa tietoa eläinten liikkumista taikka syntymää tai kuolemaa koskevasta päivästä, ei pitäisi automaattisesti johtaa tukikelpoisuuden menettämiseen. Eläimen pitoajan alkua pidetään sopivana aikana tarkistaa, että kyseinen eläin on todellakin merkitty ja rekisteröity asetuksen (EY) N:o 1782/2003 IV osaston 12 luvun mukaisten tukien myöntämistä varten. Tämä on merkittävää niille jäsenvaltioille, joissa naudanlihapalkkiot ovat edelleen asetuksen (EY) N:o 1782/2003 68 artiklan mukaisesti osittain tai kokonaan tuotantoon sidottuja. Näissä jäsenvaltioissa on epävarmuutta siitä, millä perusteilla niiden on maksettava kyseisten palkkioiden ennakoita 16. päivästä lokakuuta 2008 alkaen. Tässä tilanteessa on poistettava vaara siitä, että viljelijöitä kohdeltaisiin eri lailla jäsenvaltioissa tai että he eivät saisi palkkioita. - Voimassa olevat aiemmat säännökset Neuvoston asetus (EY) N:o 1782/2003, annettu 29 päivänä syyskuuta 2003, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta. Euroopan parlamentin ja neuvoston asetus (EY) N:o 1760/2000, annettu 17 päivänä heinäkuuta 2000, nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta. - Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. 2. Kuulemiset ja vaikutusten arviointi - Intressitahojen kuuleminen - Asiantuntijatiedon käyttö Intressitahojen kuulemista tai ulkopuolisia asiantuntijoita ei tarvittu. - Vaikutusten arviointi Ei sovelleta. 3. Ehdotukseen liittyvät oikeudelliset näkökohdat - Ehdotetun toimen lyhyt kuvaus Ehdotuksen tarkoituksena on asetuksen (EY) N:o 1782/2003 138 artiklaa muuttamalla selkiyttää naudanlihapalkkioiden saamiseen liittyvän eläinten merkintä- ja rekisteröintivelvoitteen soveltamisalaa. Ehdotetun muutoksen seurauksena eläin katsottaisiin palkkiokelpoiseksi, kun asetuksen (EY) N:o 1760/2000 7 artiklan 1 kohdan toisessa luetelmakohdassa säädetyt tiedonantovelvoitteet on täytetty viimeistään eläimen pitoajan alussa merkintä- ja rekisteröintivelvoitteita unohtamatta. Koska viitekausi kyseisten palkkioiden hallinnoimisessa on kalenterivuosi, muutosta olisi sovellettava 1. päivästä tammikuuta 2008 alkaen, jotta se koskisi kaikkia palkkionmaksuja kalenterivuonna 2008. - Oikeusperusta Euroopan yhteisön perustamissopimuksen 37 artiklan 2 kohta. - Toissijaisuusperiaate Ehdotus kuuluu yhteisön yksinomaiseen toimivaltaan. Toissijaisuusperiaatetta ei siksi sovelleta. - Suhteellisuusperiaate Ehdotus on suhteellisuusperiaatteen mukainen. - Sääntelytavan valinta Ehdotettu säädöslaji: neuvoston asetus. Muut säädöslajit eivät soveltuisi seuraavasta syystä: asetusta on muutettava asetuksella. 4. Talousarviovaikutukset Tästä toimenpiteestä ei aiheudu yhteisölle lisämenoja. Tämän toimenpiteen rahoitus sisältyi YMP:n uudistusta koskevan komission ehdotuksen (KOM(2003) 23 lopullinen) rahoitusselvitykseen. 5. Lisätiedot - Yksinkertaistaminen Ei sovelleta. 2008/0088 (CNS) Ehdotus: NEUVOSTON ASETUS yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun asetuksen (EY) N:o 1782/2003 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen[1], ottaa huomioon Euroopan parlamentin lausunnon[2], sekä katsoo seuraavaa: 1. Asetuksen (EY) N:o 1782/2003[3] 68 artiklassa säädetään, että naudanlihapalkkioiden osalta jäsenvaltioiden viljelijöille myöntämät lisätuet myönnetään mainitun asetuksen IV osaston 12 luvussa säädettyjen edellytysten mukaisesti. 2. Asetuksen (EY) N:o 1782/2003 138 artiklassa säädetään, että oikeus kyseisen asetuksen IV osaston 12 luvun mukaisiin suoriin tukiin edellyttää, että eläin merkitään ja rekisteröidään nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000[4] mukaisesti. 3. Asetuksen (EY) N:o 1760/2000 7 artiklan 1 kohdan toisessa luetelmakohdassa säädetään, että kunkin eläinten pitäjän on ilmoitettava toimivaltaiselle viranomaiselle jäsenvaltion vahvistaman ajan kuluessa, joka on vähintään kolme päivää ja enintään seitsemän päivää, kaikki eläinten siirrot tilalle ja tilalta sekä kaikki tilalla tapahtuvat eläinten syntymät ja kuolemat sekä näiden tapahtumien päivämäärät. 4. Asetuksen (EY) N:o 1782/2003 138 artiklassa säädetyn velvoitteen soveltamisalaa olisi kuitenkin selkiytettävä. Sen, että toimivaltaiselle viranomaiselle ei toimiteta asetuksen (EY) N:o 1760/2000 7 artiklan 1 kohdan toisessa luetelmakohdassa tarkoitetussa määräajassa tietoa eläinten liikkumista taikka syntymää tai kuolemaa koskevasta päivästä, ei pitäisi automaattisesti johtaa tukikelpoisuuden menettämiseen. Eläimen pitoajan alkua olisi pidettävä sopivana aikana tarkistaa, että kyseinen eläin on todellakin merkitty ja rekisteröity asetuksen (EY) N:o 1782/2003 IV osaston 12 luvun mukaisten tukien myöntämistä varten. 5. Sen vuoksi asetuksen (EY) N:o 1782/2003 138 artiklaa olisi muutettava. 6. Tämä muutos koskee ainoastaan palkkiokelpoisuuden vahvistamista. Se ei vaikuta eläinten jäljitettävyyteen, koska viljelijät velvoitetaan edelleen noudattamaan kaikkia asetuksessa (EY) N:o 1760/2000 säädettyjä tunnistus- ja rekisteröintivelvoitteita. 7. Asetuksen (EY) N:o 1782/2003 138 artiklassa säädettyä velvoitetta olisi sovellettava kaikkiin mainitun asetuksen IV osaston 12 luvun mukaisiin tukiin. Koska viitekausi kyseisten tukien hallinnoimisessa on kalenterivuosi, muutosta olisi sovellettava 1 päivästä tammikuuta 2008 alkaen, jotta se koskisi kaikkia kyseisiä maksuja koko kalenterivuonna 2008, ON ANTANUT TÄMÄN ASETUKSEN: 1 artikla Lisätään asetuksen (EY) N:o 1782/2003 138 artiklaan kohta seuraavasti: ”Eläintä pidetään kuitenkin tukikelpoisena, jos asetuksen (EY) N:o 1760/2000 7 artiklan 1 kohdan toisessa luetelmakohdassa tarkoitetut tiedot on ilmoitettu toimivaltaiselle viranomaiselle eläimen pitoajan alussa.” 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Sitä sovelletaan 1 päivästä tammikuuta 2008. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL C […], […], s. […]. [2] EUVL C […], […], s. […]. [3] EUVL L 270, 21.10.2003, s. 1, asetus sellaisena kuin se on viimeksi muutettuna asetuksella (EY) N:o 146/2008 (EUVL L 46, 21.2.2008, s. 1). [4] EYVL L 204, 11.8.2000, s. 1, asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).